Brighamia insignis

Brighamia insignis (olulu) on Havaijilta kotoisin oleva, huonekasvina kasvatettu, lobelioiden sukuinen kellokasvilaji. Kasvilla on lyhyt, pysty puutunut varsi, jonka päässä kasvaa kaalimainen lehtiruusuke. Lehdet ovat kirkkaanvihreät, ehyet ja mehevät, ne ovat laiduntaville eläimille houkuttelevia syötäväksi. Kukat ovat vaaleankeltaisia, tuoksuvia ja viisiterälehtisiä.

Brighamia insignis on luokiteltu äärimmäisen uhanalaiseksi, sillä kasvia oli vuonna 2014 jäljellä enää yksi luonnonvarainen yksilö. Sitten kun viimeinen yksilö kuolee, laji on luonnosta hävinnyt. Laji on historiallisesti kasvanut kahdella Havaijin saarella, mutta viimeinen yksilö esiintyy Kauain saaren luoteisosan Nā Pali -rannikolla kalliojyrkänteellä. Kasvin katoamiseen ovat johtaneet vieraslajien leviäminen (kuten villivuohet ja kilpailevat kasvilajit), elinympäristöjen häviäminen ja todennäköisesti myös sen luontaiset pölyttäjät (kiitäjäperhonen) ovat kuolleet sukupuuttoon.

Lähteet

Aiheesta muualla 

Kellokasvit
Uhanalaiset kasvit